O final da escapada

O final da escapada (en ) é un filme francés de 1960 dirixido por Jean-Luc Godard e protagonizado por Jean-Paul Belmondo, Jean Seberg, Daniel Boulanger e Jean-Pierre Melville e con fotografía en branco e negro de Raoul Coutard.

Foi a primeira longametraxe de Godard e o descubrimento de Belmondo como actor. O final da escapada foi unha das primeiras e máis influentes obras da nouvelle vague. Xunto con Les Quatre Cents Coups, de François Truffaut e Hiroshima, mon amour, de Alain Resnais, estreadas o ano anterior, impulsou a valoración internacional do novo estilo. No seu momento atraeu moita atención polo seu estilo visual audaz, que incluía saltos na montaxe non convencionais.

Foi emitido na TVG o 26 de agosto de 1991.La Voz de Galicia, 26 de agosto de 1991. Páx. 71

 Argumento 
Michel (Jean-Paul Belmondo) é un delincuente que, tras roubar un coche en Marsella, emprende viaxe cara a París para cobrar un diñeiro que se lle debe e volver ver a súa amiga estadounidense, Patricia (Jean Seberg). No camiño, perseguido pola policía de tráfico, mata un axente. Chega a París, mais non ten cartos, polo que recorre a varios amigos.

Pasa o tempo con Patricia, intentando convencela de que volva deitarse con el e que o acompañe a Roma. Os dous van dun lugar ao outro, mentres Michel trata de recuperar o seu diñeiro e ocultarse da policía.

 Elenco 
 Jean-Paul Belmondo como Michel Poiccard
 Jean Seberg como Patricia Franchini
 Daniel Boulanger como o inspector de policía Vital
 Henri-Jacques Huet como Antonio Berruti
 Roger Hanin como Carl Zumbach
 Van Doude como Van Doude
 Liliane David como Lilane
 Michel Fabre como o outro Inspector
 Jean-Pierre Melville como Parvulesco
 Claude Mansard como o vendedor de coches usados
 Jean-Luc Godard como un delator
 Richard Balducci como Tolmachoff
 Philippe de Broca como extra
 Jean Domarchi como extra
 Jean Douchet como extra
 Jean Herman como extra
 Andre S. Labarthe como extraThe Criterion Collection. Breathless DVD. Additional book. 2007. páx. 6.
 Jacques Rivette como o corpo do home golpeado no coche

 Produción 
O final da escapada non tivo guión. A historia está baseada vagamente nun artigo que François Truffaut leu en The News in Brief. A personaxe de Michel Poiccard está inspirado no real Michel Portail e na súa moza estadounidense, a xornalista Beverly Lynette. En novembro de 1952 Portail roubou un coche para visitar a súa nai enferma en Le Havre e acabou matando un policía chamado Grimberg. |last1=Ventura |first1=Claude |last2=Villetard |first2=Xavier |date=2016 |medium=DVD |publisher=The Criterion Collection |oclc=960384313 |language=fr}} 1993 French television documentary (78 minutes). Truffaut traballou no tratamento da historia con Claude Chabrol, pero acabaron desbotando a idea cando non puideron acordar a estrutura da historia. Godard lera ese tratamento, gustáralle e quería realizar o filme. Escribiu unha vaga guía de filmación que abandonou axiña para confiar na improvisación.Nota de José de la Colina, tradutor de "Sin Aliento", 1974, Ediciones Era, S.A.

 Premios 
 Oso de Prata no Festival Internacional de Cinema de Berlín (1960)
 Premio Jean Vigo (1960)
 Premio da Crítica Alemá á mellor fotografía (1960)

 Notas 

 Véxase tamén 
 Ligazóns externas 
 Miradas
 Trailer 
 Why Breathless
 Breathless en NewWaveFilm.com

Categoría:Filmes de 1985
Categoría:Filmes de Francia
Categoría:Filmes en lingua francesa
Categoría:Filmes sobre crime
Categoría:Filmes baseados en obras de escritores de Inglaterra
Categoría:Filmes rodados en París
Categoría:Filmes rodados en Francia
Categoría:Filmes en branco e negro
Categoría:Filmes de 1985 con versión en galego